**INLIGTINGSTEGNOLOGIE**

**Graad 10**

Daar word elke dag met die groep op Google classroom gewerk.

**Graad 11**

Leerders het skakels vir aanlyn video’s op youtube via e-pos ontvang. Daar is al die prakties wat hulle moet kan doen. Hulle kan die video’s kyk op hulle eie tyd.

Hulle moet ten minste elke 2de dag ‘n module van die teorie deurgaan en die vrae in hulle skrifte beantwoord. Dit sal aan die begin van die kwartaal gemerk word.

Ek het die **PAT** aan hulle gestuur. Hulle moet dit lees en solank navorsing doen oor kioskstelsels. Hulle sal in die dokument sien wat dit is. Hulle benodig slegs inligting vir **fase 1**.

**Graad 12**

Hulle het voor die skool gesluit het ‘n DVD met al die prakties van die jaar op, ontvang. Dan het ek ook ‘n verskeie skakels met video’s oor die prakties en ‘n gedeelte van die teorie ge-e-pos. Hulle moet op hulle tyd daardeur werk, maar ten minste 1 uur per dag aan prakties spandeer, anders gaan hulle alles vergeet.

Hulle **MOET** ongelukkig aan die praktiese **fase 2** van **PAT** begin werk (sien dit as die uur praktiese oefening per dag). Daar gaan nie tyd wees om die werk in die klas te doen nie. Hulle sal 99% van die werk kan doen. Die 1% wat oor is, sal ons by die skool kan afhandel.

**REKENAARTOEPASSINGSTEGNOLOGIE**

**Graad 10**

Leerders het die dag voor die skool gesluit het ‘n skakel na werk op youtube ontvang - hulle kon dit afneem. Dit is werk wat deur die depatrement voorsien is.

Hulle moet ten minste een keer per dag werk op MSWord doen, alles wat ons in die klas gedoen het, sodat hulle dit kan inoefen en onthou. Ons sal probeer om die data van module 3 ook gelaai te kry. Soek ma iets wat sê Afdeling 3.zip

Ons het voor die skool gesluit het ook bespreking van teorie tot module 1.8 afgehandel. Al die vrae oor die laaste modules (1.7 en 1.8) moet in skrifte gedoen word. Hulle kan ook vooruit werk en kyk na die volgende teorie-modules.

**Graad 11**

Daar is voor die vakansie teorie in die klas afgehandel. Daar is ook inligting aan hulle gestuur via whatsapp. Leerders moet nou die volgende teorie weer deurgaan en die volgende oefeninge in hulle skrifte voltooi: modules 1.3, 2.1 en 2.2

Hulle moet deurentyd aandag gee aan die prakties wat in die klas gedoen is deur die oefening in die handboek deur te gaan.

**Graad 12**

Hulle kon ‘n DVD uitteken met al die werk wat gedoen word op. Daar is PowerPoint slide shows waardeur hulle moet werk asook ekstra inligting en veduidelikings. Hulle moet veral aandag gee aan die Word en Excel video’s.

Teorie wat gedoen moet word: Modules 2.1, 2.2 en 2.3. Hierdie werk sal gemerk word wanneer die skool weer begin.

**NB**

**Omdat hierdie 2 praktiese vakke is, is dit van uiterste belang dat die leerders die praktiese komponent op ‘n daaglikse basis oefen. Indien dit nie gedoen word nie, gaan hulle alles vergeet wat hulle gedoen het en dan is dit baie moeilik om dit weer in te haal.**